หุ้นสหรัฐฯ บวก ดาวโจนส์ขึ้น 1.4% น้ำมันสูงสุดรอบ 5 เดือน ทองทุบสถิติต่อ
หุ้นสหรัฐฯ ปิดบวกวันที่ 4 ติดต่อกัน จากความคาดหวังเรื่องแพกเกจกระตุ้นเศรษฐกิจ ส่วนราคาน้ำมันก็พุ่งทะยานหลังสต๊อกน้ำมันดิบสหรัฐฯ ลดลงตามคาด ขณะที่ราคาทองคำยังคงทำลายสถิติอย่างต่อเนื่องวันที่ 5 ส.ค. 2563 ตลาดหุ้นสหรัฐฯ ปิดการซื้อขายในแดนบวก โดยดัชนีดาวโจนส์พุ่งขึ้น 373.05 จุด หรือราว 1.4% ปิดที่ 27201.52 จุด สูงที่สุดนับตั้งแต่ 14 ก.ค. ส่วนดัชนีเอสแอนด์พี 500 บวกเพิ่ม 21.26 จุด หรือราว 0.6% ปิดที่ 3327.77 จุด ขณะที่ดัชนีแนสแด็กเพิ่มขึ้น 57.23 จุด หรือราว 0.5% ปิดที่ 10998.40 จุด ทำนิวไฮเป็นครั้งที่ 31 ของปีนี้ตลาดสหรัฐฯ ในวันพุธได้แรงหนุนจากความหวังเรื่องความคืบหน้าการเจรจาแพ็กเกจกระตุ้นเศรษฐกิจเยียวยาโควิด-19 ของสภาคองเกรสสหรัฐฯ หลังรัฐบาลทรัมป์กับพรรคเดโมแครตระบุว่า จะพยายามบรรลุข้อตกลงให้ได้ภายในสิ้นสัปดาห์นี้ ขณะที่ข้อมูลผลประกอบการของวอลต์ ดิสนีย์ ที่แม้จะขาดทุนถึง 3.5 พันล้าน แต่ผู้สมัครบริการสตรีมวิดีโอของพวกเขาก็ทะยานถึง 100 ล้านบัญชี ช่วยดันให้หุ้นของบริษัทเพิ่มขึ้นด้านราคาน้ำมันในวันพุธปรับตัวสูงขึ้นสู่ค่าสูงสุดในรอบ 5 เดือน หลังมีข้อมูลยืนยันว่า ปริมาณน้ำมันดับในสต๊อกของสหรัฐฯ ลดลงมากถึง 7.4 ล้านบาร์เรลเมื่อสัปดาห์ก่อน ขณะที่คลังน้ำมันปิโตรเลียมของสหรัฐฯ เพิ่มขึ้น 419000 บาร์เรลโดยสัญญาซื้อขายน้ำมันดิบล่วงหน้า เวสต์เทกซัส อินเตอร์มีเดียต งวดส่งมอบเดือนกันยายน เพิ่มขึ้น 49 เซนต์ หรือราว 1.2% อยู่ที่ 42.19 ดอลลาร์สหรัฐ ต่อบาร์เรล ส่วนสัญญาน้ำมันดิบ เบรนต์ทะเลเหนือลอนดอน งวดส่งมอบเดือนตุลาคม เพิ่มขึ้น 74 เซนต์ หรือราว 1.7% ไปอยู่ที่ 45.17 ดอลลาร์สหรัฐต่อบาร์เรลขณะที่ราคาทองคำยังคงทำลายสถิติอย่างต่อเนื่อง หลังจากทะลุ 2000 ดอลลาร์สหรัฐ ต่อออนซ์เมื่อวันอังคารที่ผ่านมา จากการอ่อนค่าอย่างต่อเนื่องของค่าเงินดอลลาร์สหรัฐ และการลดลงของอัตราผลตอบแทนพันธบัตรรัฐบาลสหรัฐฯ ระยะยาว (10 ปี) โดยสัญญาซื้อขายทองคำล่วงหน้าตลาดโคเม็กซ์ งวดส่งมอบเดือนธันวาคม เพิ่มขึ้น 34.70 ดอลลาร์สหรัฐ หรือราว 1.4% ปิดที่ 2049.30 ดอลลาร์สหรัฐต่อออนซ์หุ้นสหรัฐฯ พุ่ง ดาวโจนส์เพิ่ม แนสแด็กทะลุ 11000 ครั้งแรก น้ำมันลง-ทองทุบสถิติวันที่ 5
หุ้นสหรัฐฯ ปิดบวกวันที่ 4 ติดต่อกัน จากความคาดหวังเรื่องแพ็กเกจกระตุ้นเศรษฐกิจ ส่วนราคาน้ำมันก็พุ่งทะยานหลังสต๊อกน้ำมันดิบสหรัฐฯ ลดลงตามคาด ขณะที่ราคาทองคำยังคงทำลายสถิติอย่างต่อเนื่อง
ดาวโจนส์,หุ้นสหรัฐ,ราคาน้ำมัน,ราคาทองคำ,ตลาดหุ้นสหรัฐ,ข่าวต่างประเทศ